આજકાલ વરંડા કે બહારની અન્ય જગ્યાઓ મોટી લક્ઝરી ગણાય છે. એનાથી ગરમી દૂર રહે છે અને એ જગ્યાનો ઉપયોગ પણ થઈ શકે છે. જો તમને લાગે કે અંદરના વરંડાને કારણે ઘરમાં સૂર્યપ્રકાશ નથી આવતો તો તમે એ વરંડો તોડી શકો છો. અલબત્ત, આર્કિટેક્ટ સાથે સલાહમસલત કર્યા પછી. જો તમારા ઘરમાં ઑક્સિજન ઓછો રહેતો હોય અને કુદરતી પ્રકાશની પણ અછત હોય તો તમને ઘરમાં રહેવાનું ગમશે નહીં. ઘરમાં ઑક્સિજનનું પ્રમાણ વધે એ માટે તમે ઘરમાં અમુક છોડવાઓ પણ રાખી શકો છો.